আমিরশাহির বিরুদ্ধে কী হবে ভারতের প্রথম একাদশ?

স্পোর্টস ডেস্ক: শুরু হয়ে গিয়েছে এশিয়া কাপ (Asia Cup 2025)। উদ্বোধনী ম্যাচে হং কংকে ৯৪ রানে হারিয়ে দিয়েছে আফগানিস্তান (Afghanistan)। আজ, বুধবার সংযুক্ত আরব আমিরশাহির বিরুদ্ধে অভিযান শুরু ভারতের। টুর্নামেন্টের ফেভারিট সূর্যকুমার যাদবদের (Surya Kumar Yadav) জন্য আজ ‘ওয়ার্ম আপ’ ম্যাচ বললে অত্যুক্তি হয় না। ‘আসল’ খেলা রবিবার। সেদিন ভারত-পাকিস্তান দ্বৈরথ।

তবে এ ম্যাচে নজর থাকবে ভারতের প্রথম একাদশের উপর। শুভমন গিলকে (Shubman Gill) শুধু যে টি২০ স্কোয়াডে ফেরানো হয়েছে তাই নয়, তাঁকে সহ-অধিনায়ক করা হয়েছে। অর্থাৎ প্রথম একাদশে গিল থাকবেনই, এবং তাঁকে ওপেন করানো হবে। ফলে সঞ্জু স্যামসনের (Sanju Samson) জায়গা ঢিলে হয়ে পড়ছে। তাই উইকেটকিপার-ব্যাটার হিসেবে জিতেশ শর্মার খেলার সম্ভাবনা প্রবল।

আরও পড়ুন: ৫ গোল দিল ইংল্যান্ড, জিতল পর্তুগাল, ফ্রান্সও

স্পিনার হিসেবে অক্ষর প্যাটেল (Axar Patel) এবং বরুণ চক্রবর্তী খেলবেনই। ফলে কুলদীপ যাদব এবং শিবম দুবের মধ্যে একজন দলে থাকবেন। অভিষেক শর্মা, তিলক বর্মা, সূর্যকুমার যাদব (অধিনায়ক), হার্দিক পান্ডিয়া এবং জসপ্রীত বুমরার (Jasprit Bumrah) খেলা নিয়ে কোনও সংশয় নেই। আজ অর্শদীপও সিংও খেলবেন। রিঙ্কু সিংয়ের প্রথম একাদশে থাকার সম্ভাবনা নেই বললেই চলে।

ভারতের সম্ভাব্য একাদশ: অভিষেক শর্মা, শুভমন গিল, তিলক ভার্মা, সূর্যকুমার যাদব (অধিনায়ক), শিবম দুবে, হার্দিক পান্ডিয়া, অক্ষর প্যাটেল, জিতেশ শর্মা (উইকেটকিপার), জসপ্রীত বুমরা, অর্শদীপ সিং, বরুণ চক্রবর্তী।